**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2019 m. vasario 7 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | LR švietimo ir mokslo ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 9 prioritetas „Visuomenės švietimas ir žmogiškųjų išteklių potencialo didinimas“ |
| **Veiksmų programos konkretaus uždavinio numeris ir pavadinimas:** | 9.2.2. konkretus uždavinys: Sumažinti anksti iš švietimo sistemos pasitraukusių ir bendrojo ugdymo programos nebaigusių asmenų skaičių |
| **Veiksmų programos įgyvendinimo priemonės (toliau – priemonė) kodas ir pavadinimas:** | 09.2.2-ESFA-K-730 Mokyklų pažangos skatinimas |
| **Priemonei skirtų Europos Sąjungos struktūrinių fondų lėšų suma, mln. Eur:** | 4,344 mln. Eur |
| **Pagal priemonę remiamos veiklos:** | Iniciatyvos vaikų gabumams ugdyti |
| **Pagal priemonę remiamos veiklos arba dalis veiklų bus vykdomos:** | ***(Stebėsenos komiteto pritarimas nereikalingas***)  Xvykdoma Lietuvoje (arba ES šalyse, kai projektai finansuojami iš Europos socialinio fondo);  **** apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | **** Valstybės projektų planavimas  **** Regionų projektų planavimas  **X** Projektų konkursas  **** Tęstinė projektų atranka  **** Finansinė priemonė  *(Pažymimas vienas iš projektų atrankos būdų (finansavimo forma finansinių priemonių atveju))* |
|  |  |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  ** PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | 1. Projektas turi atitikti Kokybės kultūros plėtros veiksmų plano nuostatas. |
| **Projektų atrankos kriterijaus vertinimo aspektai ir paaiškinimai:** | Projekto veiklos atitinka [Kokybės kultūros plėtros veiksmų plano](https://www.e-tar.lt/portal/lt/legalAct/2360a3d08e9711e5a6f4e928c954d72b), patvirtinto Lietuvos Respublikos švietimo ir mokslo ministro 2015 m. lapkričio 19 d. įsakymu Nr. V-1196 ,,Dėl Kokybės kultūros plėtros veiksmų plano patvirtinimo“ (toliau – Planas) 1-o priedo 1.1.5.5. papunktyje nurodytą veiklą „Iniciatyvų vaikų gabumams ugdyti skatinimas“.  Šis kriterijus taikomas veiklai „Iniciatyvos vaikų gabumams ugdyti“. |
| **Projektų atrankos kriterijaus pasirinkimo pagrindimas:** | Kokybės kultūros plėtros veiksmų planas pasirinktas, nes jis yra skirtas įgyvendinti Valstybinės švietimo 2013–2022 metų strategijos antrąjį tikslą – „įdiegti duomenų analize ir įsivertinimu grįstą švietimo kokybės kultūrą, užtikrinančią savivaldos, socialinės partnerystės ir vadovų lyderystės darną“, ikimokyklinio, priešmokyklinio ir bendrojo ugdymo srityje. Tik šiame Plane yra numatyta konkursinės priemonės ir socialinės partnerystės iniciatyvų įgyvendinimas bendrojo ugdymo srityje. |
|  |  |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | 2. Projekto organizavimo ir (ar) ugdymo tobulinimo idėjos inovatyvumas ir efektyvumas, jos įgyvendinimo būdai. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas veiklai „Iniciatyvos vaikų gabumams ugdyti“.  2.1. Aukščiausią balą gauna projektas, kuris turi inovatyvią ir efektyvią, vaikų gabumams ugdyti organizavimo ir (ar) ugdymo tobulinimo idėją, kurią įgyvendinus galima sudaryti galimybes mokinių gabumams atsiskleisti, padidinti mokinių motyvaciją, pažangą ir pagerinti pasiekimus, yra numatyti jos įgyvendinimo būdai panaudojant gerąją patirtį ir/ar jau Lietuvoje ar kitose šalyse atliktus mokslinius tyrimus ir jų rekomendacijas;  2.2. Žemesnį balą gauna projektas, kuris turi efektyvią vaikų gabumų ugdymo, mokinių motyvacijos skatinimo, organizavimo ir (ar) ugdymo tobulinimo idėją, kurią įgyvendinus galima padidinti galimybes mokinių gabumams atsiskleisti, padidinti pažangą ir mokymosi motyvaciją, yra numatyti jos įgyvendinimo būdai panaudojant gerąją patirtį.  2.3. Mažiausią balą gauna projektas, kurio iniciatyvos vaikų gabumams ugdyti organizavimo ar ugdymo tobulinimo idėja tik iš dalies pagrįsta ar nėra aiškūs jos įgyvendinimo būdai;  2.4. Projektui, kurio iniciatyvos vaikų gabumams ugdyti organizavimo ar ugdymo tobulinimo idėja yra nepagrįsta ir nėra aiškūs jos įgyvendinimo būdai, balai neskiriami.  Pareiškėjai turės pateikti projektus, kuriuose būtų pasirinktos tokios idėjos, kurias įgyvendinus būtų sudarytos realios galimybės vaikų gabumams ugdyti, mokyklose įvyktų kokybiniai pokyčiai gerinant mokinių motyvaciją ir pasiekimus. Šis kriterijus padės atrinkti tuos projektus, kuriuos įgyvendinus realiai galima pakeisti vaikų gabumų ugdymo situaciją Lietuvoje, pasiekti mokinių pažangos ir geresnių pasiekimų. Todėl projekto idėjos inovatyvumą ir jos įgyvendinimo būdo pasirinkimą vertins ekspertai, kurie turės nustatyti:   * ar yra atskleista tai, kaip projekto idėja padės pasiekti projekto tikslus; * kiek projekto organizavimo ir ugdymo tobulinimo idėja yra inovatyvi; * kaip projekte pateikiama ugdymo tobulinimo idėja siejasi su Geros mokyklos koncepcija; * kiek taikliai ir pagrįstai apibrėžti projekto rezultatai ir realiai prognozuojama mokinių asmeninė pažanga; * ar ir kaip bus matuojamas projekto poveikis * kodėl būtent ši, o ne kita geroji patirtis yra pasirinkta (nagrinėtos alternatyvos); * kaip ji siejasi su pasirinkta projekto veikla; * ar ir kaip gerosios patirties pasirinkimas grindžiamas argumentus siejant su informacijos apie mokinių ugdymo pasiekimus šaltiniais; * ar ir kaip į projekto veiklas įtraukiami projekto veikloms aktualių sričių mokslininkai, ekspertai, profesionalai; * kaip ir kokia atsakomybė tenka projekto vykdytojams, partneriams, mokykloms, mokytojams, mokiniams projekto įgyvendinimo rėmuose. |
| **Projektų atrankos kriterijaus pasirinkimo pagrindimas:** | Šis ekspertinis projektų atrankos kriterijus yra suformuotas taip, kad būtų galima išsamiai ir visapusiškai įvertinti siūlomo projekto kokybę, inovatyvumą ir efektyvumą. Tai labai svarbu siekiant kokybinio proveržio vaikų gabumų ugdymo srityje.  Atsižvelgiant į tai galima teigti, kad projektų atrankos kriterijus prisidės prie to, kad būtų atrenkami projektai, labiausiai prisidedantys prie veiksmų programos 9.2.2 konkretaus uždavinio: Sumažinti anksti iš švietimo sistemos pasitraukusių ir bendrojo ugdymo programos nebaigusių asmenų skaičių. |
|  |  |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | 3. Į projekto veiklas įtrauktos tikslinės grupės dydis ir sudėtis |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas veiklai „Iniciatyvos vaikų gabumams ugdyti“.  3.1. Didesnį balą gauna projektai, kuriuose numatoma vykdant projekto veiklas įtraukti didesnį vaikų, mokytojų ir kitų asmenų, tiesiogiai dalyvaujančių vaikų ugdymo procese, skaičių į veikslas, skirtas vaikų gabumams ugdyti. Vertinant mokinių ir mokytojų skaičių, balai skiriami atsižvelgiant į mažiausią iš abiejų skaičių.  3.1.1. Daugiausiai balų skiriama, jei projekte numatoma įtraukti ne mažiau kaip 200 mokinių, ne mažiau kaip 20 mokytojų ir / ar kitų asmenų, tiesiogiai dalyvaujančių ugdymo procese.  3.1.2. Mažiau balų skiriama, jei projekte numatoma įtraukti nuo 100 iki 199 mokinių ir nuo 10 iki 19 mokytojų ir / ar kitų asmenų, tiesiogiai dalyvaujančių vaikų ugdymo procese.  3.1.3. Mažiausiai balų skiriama, jei projekte numatoma įtraukti mažiau kaip 100 mokinių ir mažiau kaip 10 mokytojų ir / ar kitų asmenų, tiesiogiai dalyvaujančių vaikų ugdymo procese.  3.2. Balą gauna projektai, kurių pareiškėjai planuojamose veiklose numato įtraukti mokinius, patiriančius nepalankios (kultūrinės / kalbinės, pedagoginės, socialinės – ekonominės) aplinkos įtaką:  3.2.1. už mokinių įtraukimą iš mokyklų, esančių daugiakalbėje aplinkoje[[1]](#footnote-1) su valstybine mokomąja kalba arba tautinės mažumos kalba, arba mokinių įtraukimą iš mišrių mokyklų;  3.2.2. už mokinių įtraukimą iš mokyklų, kurios yra tikslinėse teritorijose[[2]](#footnote-2) arba kaimo vietovėse. |
| **Projektų atrankos kriterijaus pasirinkimo pagrindimas:** | Rodiklis pasirinktas siekiant, kad į projektų veikslas, skirtas vaikų gabumams ugdyti, būtų įtraukiama kuo daugiau vaikų/mokinių. Tokiu būdu sudaromos galimybės išplėsti projektų tiesioginės naudos gavėjų grupę, bei suteikti paslaugas didesniam vaikų skaičiui. Į tikslinės grupės sudėtį įtraukti ir mokytojai, nes jie projekto veiklų įgyvendinimo metu įgys daugiau žinių ir praktikos skatinant vaikų gabumų ugdymą, taip galėdami įgytas patirtis pritaikyti ir pasibaigus projekto veikloms bei kitiems į projekto veiklas neįtrauktiems vaikams padedant atskleisti ir ugdyti gabumus.  Taip pat labai svarbu įtraukti vaikus, kurie patiria neigiamą aplinkos poveikį, nes dažniausiai esant tokioms aplinkybėms vaikų gabumai natūraliai nesivysto, yra slopinami įvairių veiksnių. Įtraukiant vaikus, patiriančius neigiamą aplinkos poveikį, būtų prisidedama prie tikslo mažinti anksti iš švietimo sistemos pasitraukusių asmenų skaičių, kadangi būtų užtikrinama galimybė bent daliai vaikų plėtoti savo gabumus. |
|  |  |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | 4. Pareiškėjo ir/ arba partnerio (-ių) vykdytų projektų patirtis |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas veiklai „Iniciatyvos vaikų gabumams ugdyti“.  Didesnį balą gauna projektai, kurių pareiškėjas arba bent vienas partneris, kurie numato vykdyti vaikų gabumų ugdymo srities veiklas, turi patirties planuojamo projekto srityje.  4.1. Pareiškėjo ir partnerių projektų vykdymo patirtis apskaičiuojama sumuojant pareiškėjo ir/ arba partnerio(-ių) vykdytų projektų skaičių.  4.1.1. Daugiausiai balų skiriama projektams, kurių pareiškėjas ir/arba partneriai vykdė ne mažiau kaip 3 projektus, susijusius su vaikų gabumų ugdymu,  4.1.2. Mažiau balų skiriama projektams, kurių pareiškėjas ir/arba partneriai vykdė ne mažiau kaip 2 projektus, susijusius su vaikų gabumų ugdymu,  4.1.3. Mažiausiai balų skiriama projektams, kurių pareiškėjas ir/arba partneriai vykdė bent 1 projektą, susijusį su vaikų gabumų ugdymu. |
| **Projektų atrankos kriterijaus pasirinkimo pagrindimas:** | Projekto ir/ arba partnerių projektų vykdymo patirtis yra svarbus kriterijus, pagal kurį galima spręsti, ar projektas gali būti kokybiškai ir laiku įgyvendinamas ir tinkamai suplanuotas, atitinkamai galima prognozuoti projekto sėkmę, laiku vykdomus įsipareigojimus bei atsiskaitymus. Taip pat mažinama rizika dėl ginčų tarp projekto vykdytojo ir tarpinės institucijos dėl projektų veiklų įgyvendinimo procedūrų, išlaidų tinkamumo ir pan. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | 5. Projekto partnerystės |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas veiklai „Iniciatyvos vaikų gabumams ugdyti“.  Vertinamas projekto įgyvendinimui suburtų skirtingų tipų (savivaldybė, mokykla, kultūros įstaiga / organizacija, verslo organizacija ir kt.) partnerių kiekis. Pareiškėjas ir kiekvienas partneris paraiškoje deklaruoja tik po vieną sritį, kurią atstovaują atsižvelgiant į pateiktą partnerio organizacijos veiklos aprašymą.  5.1. daugiausiai balų gauna tas projektas, į kurio veiklas įtraukti trijų ar daugiau tipų partneriai;  5.2. mažiau balų gauna tas projektas, į kurio veiklas įtraukti dviejų ir daugiau tipų partneriai;  5.3. mažiausiai balų gauna tas projektas, į kurio veiklas įtraukti tik vieno tipo partneriai.  5.4. papildomas balas skiriamas jeigu į projekto veiklas įtrauktas partneris yra iš NVO sektoriaus. |
| **Projektų atrankos kriterijaus pasirinkimo pagrindimas:** | Švietimo sistema yra glaudžiai susijusi su kitomis visuomenės gyvenimo sritimis.  Į švietimo sistemą įtraukiami vaikai su labai įvairių krypčių gabumais ir poreikiais. Bendradarbiavimas su įvairių sričių partneriai ugdant vaikų gabumus yra esminis, nes taip užtikrinamas patirties ir praktikos perdavimas ugdomiems vaikams – būsimiems socialiai aktyviems visuomenės nariams. Siekiama, kad projektuose būtų įtraukiami kuo įvairesnių sričių partneriai, kad kuo didesnės projektų tikslinės grupės nariai galėtų ugdyti kuo įvairesnius visuomenei naudingus gabumus. Tai sudaro prielaidas labiau sudominti vaikus ne tik siekti mokslo ir kitų sričių aukštumų, tačiau gali paskatinti vaikus, galinčius iškristi iš švietimo sistemos, pasilikti ir tęsti mokslus. |
|  |  |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | 6. Planuojamo projekto įgyvendinimo teritorija |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas veiklai „Iniciatyvos vaikų gabumams ugdyti“.  Balai skiriami vertinant projekto įgyvendinimo teritoriją pagal projekto dalyvių vaikų kilmės savivaldybes.  6.1. Daugiausiai balų gauna tie projektai, kurių veiklos numatomos įgyvendinti bent 5 savivaldybių teritorijose;  6.2. Mažiau balų gauna tie projektai, kurių veiklos numatomos įgyvendinti bent trijų savivaldybių teritorijose.  6.3. Mažiausiai balų gauna tie projektai, kurių veiklos numatomos įgyvendinti mažiau kaip 3 savivaldybių teritorijose. |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant skatinti globalesnį vaikų gabumų ugdymą bei labiau išnaudoti ne tik vienoje savivaldybėje esančius resursus, bet ir gretimose esančius geresnius resursus, taip sudarant galimybes gauti kuo aukštesnės kokybės paslaugas vaikų gabumų ugdymui. Tai taip pat skatina įvairių bendradarbiavimo tinklų kūrimą, partnerystę bei platesnius socialinius kontaktus. |

Švietimo, mokslo ir sporto ministerijos kancleris \_\_\_\_\_\_\_\_\_\_\_\_\_\_\_\_\_ \_\_Tomas Daukantas\_\_\_\_\_\_\_\_\_\_\_\_\_\_\_

(ministerijos atsakingo asmens pareigų pavadinimas) (parašas) (vardas ir pavardė)

1. Vadovaujantis Mokymo lėšų apskaičiavimo, paskirstymo ir panaudojimo tvarkos aprašo  1 priedo 2.1.2. papunkčiu [↑](#footnote-ref-1)
2. Tikslinės teritorijos išskirtos, Lietuvos Respublikos vidaus reikalų ministro 2014 m. birželio 19 d. įsakymu Nr. 1V-429 „Dėl tikslinių teritorijų išskyrimo iš miestų, turinčių nuo 6 iki 100 tūkst. gyventojų ir mažesnių savivaldybių centrų“, didžiųjų miestų (Vilniaus, Kauno, Klaipėdos, Šiaulių ir Panevėžio) tikslinės teritorijos, Regionų plėtros tarybų, vadovaujantis Lietuvos Respublikos vidaus reikalų ministro 2014 m. rugsėjo30 d. įsakymu Nr. 1V-655 „Dėl tikslinių teritorijų išskyrimo iš gyvenamųjų vietovių grupės, apimančios mažuosius miestus ir kaimo vietoves, turinčius nuo 1 iki 6 tūkstančių gyventojų, išskyrus savivaldybių centrus, principų“ išskirtos tikslinės teritorijos. [↑](#footnote-ref-2)